ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MIESTO SAVIVALDYBĖS TARYBOS 2021 M. BIRŽELIO 3 D. SPRENDIMO NR. T-286 „ DĖL KREIPIMOSI DĖL SOCIALINĖS PARAMOS MOKINIAMS IR ŠIOS PARAMOS SKYRIMO TVARKOS APRAŠO PATVIRTINIMO“ PAKEITIMO

2023 m. kovo 2 d. Nr. T-59

Šiauliai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymo Nr. I-533 pakeitimo įstatymo Nr. XIV-1268 27 straipsnio 2 dalies 26 punktu, Šiaulių miesto savivaldybės taryba n u s p r e n d ž i a:

1. Pakeisti Kreipimosi dėl socialinės paramos mokiniams ir šios paramos skyrimo tvarkos aprašo, patvirtinto Šiaulių miesto savivaldybės tarybos 2021 m. birželio 3 d. sprendimu Nr. T-286 „ Dėl kreipimosi dėl socialinės paramos mokiniams ir šios paramos skyrimo tvarkos aprašo patvirtinimo“, 28 punktą ir jį išdėstyti taip:

„28. Šiaulių miesto savivaldybės Paramos teikimo komisija (piniginei socialinei paramai išimties tvarka) (toliau – Komisija), sudaryta Mero potvarkiu, atsižvelgusi į bendrai gyvenančių asmenų ar vieno gyvenančio asmens gyvenimo sąlygas (turėdama surašytą buities ir gyvenimo sąlygų patikrinimo aktą), kai mokinys patyręs socialinę riziką arba kai mokinį augina bendrai gyvenantys asmenys, patiriantys socialinę riziką, arba kai bent vienas iš bendrai gyvenančių asmenų ar vienas gyvenanti asmuo yra neįgalus, arba kai bendrai gyvenantys asmenys augina tris ir daugiau vaikų, arba kai vaiką (-us) augina vienas iš tėvų, taip pat ligos, nelaimingo atsitikimo atveju, turi teisę priimti sprendimus dėl nemokamo maitinimo ir paramos mokinio reikmenims įsigyti skyrimo, jeigu pajamos vienam asmeniui per mėnesį yra mažesnės kaip 2,5 VRP dydžio. Tam tikslui gali būti panaudojama iki 6 procentų Įstatymo 4 straipsnio 2 dalies 1, 2 ir 4 punktuose numatytoms išlaidoms finansuoti skirtų valstybės biudžeto lėšų dydžio suma“.

2. Nustatyti, kad šis sprendimas, išskyrus 3 punktą, įsigalioja nuo 2023 m. balandžio 1 d., o jo nuostatos pradedamos taikyti, kai naujai išrinkta 2023-2027 metų kadencijos Šiaulių miesto savivaldybės taryba susirenka į pirmąjį posėdį.

3. Įpareigoti Šiaulių miesto savivaldybės Tarybos ir mero sekretoriatą, paskelbus 2023-2027 metų kadencijos Šiaulių miesto savivaldybės tarybos susirinkimo datą, pranešti apie tai Teisės aktų registrui.

Savivaldybės meras	Artūras Visockas